_:neacdf6c0e3284ebca458f258b049339cxb0
<http://schema.org/articleBody>
"નવી દિલ્હીઃ કેન્દ્રીય મંત્રી શ્રીપદ નાઇક (Shripad Naik)ની કાર સોમવારે કર્ણાટક (Karnataka)માં માર્ગ અકસ્માતનો શિકાર બની ગઈ. તેઓ પોતાના પરિવારની સાથે ગોકર્ણ જઈ રહ્યા હતા. આ દરમિયાન કર્ણાટકના અંકાલા તાલુકામાં તેમની કાર સાથે અકસ્માત થઈ ગયો. તેમાં તેઓ ગંભીર રીતે ઘાયલ થયા છે, જ્યારે તેમની પત્ની અને પર્સનલ સેક્રેટરીનું મોત થયું છે. મળતી જાણકારી મુજબ, શ્રીપદ નાઇક (Shripad Naik Accident)એ ગોકર્ણ જલ્દી પહોંચવા માટે નેશનલ હાઈવે - 63 (NH 63) પર એક નાનો રસ્તો પકડ્યો હતો. જેની પર તેમની કારને અકસ્માત થયો.\r\n\r\nસામે આવેલી માહિતી અનુસાર શ્રીપદ નાઇકે જે શોર્ટકટથી જવાનો નિર્ણય લીધો હતો, તેની સ્થિતિ ખૂબ જ ખરાબ છે. પોલીસે જાણકારી આપી કે પ્રારંભિક તપાસમાં એવું સામે આવ્યું છે કે ઘટનાસ્થળે કોઈ પણ બે વાહનો વચ્ચે ટક્કર (Shripad Naik Car Accident) નથી થઈ. પરંતુ એવું માનવામાં આવે છે કે રસ્તો ખરાબ હોવાના કારણે ડ્રાઇવરે કાર પરથી કાબૂ ગુમાવી દીધો અને કાર દુર્ઘટનાનો શિકાર થઈ ગઈ. આ દરમિયાન કાર પલટી મારી ગઈ.\r\n\r\n#UPDATE | He (Union Minister Shripad Naik) is out of danger and his health condition is stable. Two minor surgeries would be performed on him tonight. As of now, there is no requirement to shift him to Delhi for treatment: Goa CM Pramod Sawant https://t.co/Cl0VvOOl5y pic.twitter.com/Y9fS5yCIve\r\n— ANI (@ANI) January 11, 2021\r\nઆ પણ જુઓ, PHOTOS- હિન્દુ મહાસભાએ ગાંધીજીના હત્યારા નથુરામ ગોડસેના નામ પર શરૂ કર્યું સ્ટડી સેન્ટર\r\n\r\nબીજી તરફ, ગોવાના મુખ્યમંત્રી પ્રમોદ સાવંતે સોમવાર મોડી રાત્રે જણાવ્યું કે, માર્ગ દુર્ઘટનમાં ઘાયલ કેન્દ્રીય મંત્રી શ્રીપદ નાઇકની સારવાર ગોવા મેડિકલ કૉલેજ-હૉસ્પિટલમાં ચાલી રહી છે અને તેમની સ્થિતિ સ્થિર છે. દુર્ઘટનામાં નાઇકની સાથે કારમાં સવાર તેમની પત્ની અને સહાયકનું મોત થયું છે. આ દુર્ઘટના ઉત્તર કન્નડ જિલ્લામાં અંકોલાની પાસે ઘટી છે. તે સમયે મંત્રી કર્ણાટકમાં ધર્મસ્થળથી ગોવા પરત આવી રહ્યા હતા.\r\n\r\nઆ પણ જુઓ Video: IND Vs AUS: હવે પિચ સાથે ‘ચેડા’ કરતો જોવા મળ્યો સ્ટીવ સ્મિથ\r\n\r\nઉત્તર ગોવાના સાંસદ નાઇકને બાદમાં જીએમસીએચ હૉસ્પિટલમાં દાખલ કરવામાં આવ્યા. સાવંતે જણાવ્યું કે કેન્દ્રીય મંત્રીની સ્થિતિ પહેલા નાજુક હતી પરંતુ તેઓ હવે સ્થિર છે. મુખ્યમંત્રીએ જણાવ્યું કે જીએમસીએચના ડીન ડૉક્ટર શિવાનંદ બાંદેકરના નેતૃત્વમાં ડૉક્ટરોની એક ટીમ તેમની સારવાર કરી રહી છે. તેઓએ તમામ શ્રેષ્ઠ મેડિકલ સેવા આપવામાં આવી રહી છે."
<https://gujarati.news18.com/news/national-international/shripad-naik-injured-in-road-accident-in-karnataka-wife-died-highway-shortcut-fatal-mb-1063296.html>